tomron87/hebrew-wikipedia-sentences-corpus huggingface dataset:
לפעמים יש תערוכות כלבים רק של גזע אחד, אשר השיפוטים בה מתבצעים על פי תקן הגזע של גזע זה.
בתצוגות מסוימות, כלבים מגזעים מעורבים המכונים "כלבי לוויה" רשאים להשתתף.
תצוגות כלבים עשויות להציג גזע מסוים או קבוצה ספציפית, כאשר בארצות הברית ישנן שבע קבוצות לפי ה-AKC: ספורט, כלב ציד, עבודה, טרייר, צעצוע, לא ספורט ורועה.
בארצות הברית, התצוגות מתקיימות לפי כללים שנקבעו על ידי המועדון לכלבנות האמריקאי (AKC), בבריטניה לפי כללי מועדון הכלבנות הבריטי, ובמדינות נוספות הכללים של מועדונים שונים כמו מועדון הכלבנות המאוחד (UKC) ואיגוד הגזעים הנדירים האמריקאי (ARBA).
מועדוני כלבייה מקומיים ברחבי העולם מארגנים תצוגות כלבים, ולעיתים מתמקדים בגזעים לאומיים.
בישראל השיפוט בתערוכות כלבים נעשה על ידי שופטים מוסמכים מטעם ההתאחדות הישראלית לכלבנות.
כלב תצוגה יכול להתייחס לכל כלב המשתתף בתצוגת כלבים.
ליתר דיוק, כלב תצוגה הוא כלב שמגדלים, מאלפים ומטפחים במיוחד כדי שיעמוד בדרישות התקן של תצוגת כלבים, וכך יגדילו את סיכוייו לזכות.
לעיתים קרובות המונח "כלב תצוגה" (showdog) מופיע כמילה אחת, והוא משמש גם בתוך ענף הספורט כדי לתאר כלב המציג אופי אנרגטי או יוצא דופן במיוחד.
מופעי ה-AKC (מועדון הכלבנות האמריקאי) אופייניים בכך שבמהלך תצוגות מבנה, גזעים נשפטים לפי סטנדרטים של גזע, כאשר זכרים ונקבות נשפטים בנפרד.
בעלי חיים המוצגים בתצוגות נדרשים להיות שלמים (לא מעוקרים או מסורסים) משום שהם נחשבים לגידול רבייה.
במהלך השיפוט, מוערכים גודל הכלב, פרופורציותיו, מבנה העצמות, השיניים, הפרווה, השרירים ותנועותיו.
לאחר מכן, הזכר הטוב ביותר מתחרה מול הנקבה הטובה ביותר על התואר "הטוב ביותר בגזע".
הזוכים בגזע יכולים להתחרות נגד גזעים אחרים בקבוצה שלהם, ולבסוף, הזוכים בקבוצות מתמודדים על התואר "הטוב ביותר בתצוגה".
ב-1933 הוקם איגוד כלבני ראשון בתל אביב, וב-1935 נערכה תצוגה ראשונה.
ובשנת 1974 ערכה הפדרציה הכלבנית הבינלאומית (FCI) את תערוכת הכלבים הבינלאומית הרשמית הראשונה בישראל, בה נטלו חלק למעלה משש מאות כלבים.
בהמשך הדרך גדל מספר התערוכות הבינלאומיות וכיום נערכות שלוש תערוכות שכאלו בשנה
קיימים סוגים שונים של תערוכות כלבים:
תערוכה לאומית - בתערוכה לאומית השופטים יכולים להעניק מועמדויות שונות לאליפויות ישראל.
תערוכה לאומית יכולה לכלול גזע אחד, או מספר גזעים.
תערוכה בינלאומית- בתערוכה בינלאומית ניתן להעניק, בנוסף למועמדויות לאליפויות ישראל, מועמדויות לאליפויות יופי בינלאומיות: CACIB.
תערוכה בינלאומית תתקיים רק בהתאם לנוהל ותקנון התערוכות של הפדרציה הבין-לאומית לכלבנות (FCI).
בתערוכה בינלאומית חובה להפיק קטלוג ולפרסמו ביום התערוכה.
בקטלוג תופיע רשימת הכלבים המשתתפים בתערוכה: שם הכלבים ושם בית הגידול, מספריהם הקטלוגיים, התארים שלהם, שם ההורים ובית הגידול, שם וכתובת המגדל, שם וכתובת הבעלים, תוכנית התערוכה ורשימת השופטים בזירות ובזירה המרכזית.
תערוכת גורים ופעוטות- תערוכת גורים ופעוטות היא תערוכה בה משתתפים כלבים בכיתות גיל אלו: 3-5 חודשים, 5-9 חודשים.
תערוכה זו יכולה להתקיים כתערוכה עצמאית או כחלק מתערוכה לאומית או בינלאומית.
בתערוכת גורים ופעוטות יכולים להשתתף כלבים מגיל 3 עד 9 חודשים.
בתערוכת גורים ופעוטות יוענקו ציונים ותארים המיוחדים לגילאים אלו.
הכלבים המשתתפים בתערוכה ממוינים ומחולקים בהתאם לגזעם, מינם, גילם ותוארם.
הכלבים נשפטים בכיתות נפרדות לזכרים ונקבות
כיתת פעוטות (Baby) - כלבים בני 3–6 חודשים.
PUPPY- כיתת גורים- 6–9 חודשים.
JUNIOR: כיתת צעירים - ניתן לרשום לכיתה זו כלבים מגיל 9–18 חודשים.
INTERMEDIATE - כיתת מתבגרים - ניתן לרשום לכיתה זו כלבים מגיל 15–24 חודשים ובתנאי שאינם בעלי תואר אלוף ישראל.
OPEN: כיתה פתוחה - ניתן לרשום לכיתה זו כלבים מגיל מעל 15 חודשים ובתנאי שאינם בעלי תואר אלוף ישראל.
WORKING: כיתת עבודה - ניתן לרשום לכיתה זו כלבים מגיל מעל 15 חודשים ובתנאי שהם בעלי תואר עבודה המוכר ב-CHAMPION .I.C.F
כיתת אלופים - ניתן לרשום לכיתה זו כלבים מעל גיל 15 חודשים, בעלי תואר "אלוף ישראל".
ניתן לרשום לכיתה זו גם כלב בעל תואר "אלוף" מדינה אחרת ו/או "אלוף בינלאומי".
VETERAN: כיתת קשישים - ניתן לרשום לכיתה זו כלבים מעל גיל 7 שנים.
תצוגה מקדימה (Preview) היא פונקציה במחשוב שמאפשרת לראות כיצד ייראה מסמך, דף אינטרנט, תמונה, מצגת ואפילו אובייקטים בתלת-ממד לפני שהם מופקים או נשמרים בצורתם הסופית.
כאשר מדובר בהדפסת מסמך, הפונקציה נקראת לרוב "תצוגה מקדימה להדפסה", והיא מציגה כיצד ייראה הדף כשהוא יודפס בפועל.
תצוגה מקדימה היא תכונה שמאפשרת למשתמשים לראות כיצד ייראה התוצר בזמן תהליך העבודה, לפני הפקתו או שמירתו בצורה הסופית.
תכונה זו עוזרת לדמיין את המוצר המוגמר, לזהות שגיאות ולבצע תיקונים בקלות עוד לפני הסיום.
בתחום פיתוח אתרים, תוכנות כמו Adobe Dreamweaver ורוב עורכי ה-HTML כוללות אפשרות ל"תצוגה מקדימה בדפדפן", המאפשרת לבדוק כיצד ייראה הדף בדפדפנים שונים.
למרות שדפדפנים מציגים בדרך כלל תוצאות דומות, ייתכנו הבדלים קלים בין גרסאות שונות, ולכן תצוגה מקדימה זו חשובה לבדיקה.
כמו גם, אתרים אינטראקטיביים רבים ופורומים מקוונים ברשת מאפשרים למשתמש לצפות בתצוגה המקדימה, לפני שליחתם או פרסומם.
תכונה זו חשובה במיוחד במערכות המשתמשות בשפת סימון שאינה מציגה את התוצאה בזמן אמת (להבדיל מ-WYSIWYG), ומסייעת בזיהוי ותיקון של שגיאות עיצוב או כתיב לפני שמירת התוכן.
תצוגה מקדימה של הדפסה היא תכונה בתוכנות מחשב שמאפשרת למשתמשים לראות כיצד ייראו הדפים לפני ההדפסה בפועל.
התכונה מציגה את פריסת הדפים, העימוד והתוכן, כפי שיופיעו על גבי הנייר.
באמצעות תצוגה מקדימה ניתן לזהות שגיאות, לבדוק את הסדר והעימוד של הדפים ולוודא שהתוצאה תואמת לציפיות – וכל זאת ללא צורך בהדפסה מיותרת.
ברוב התוכנות, כמו Microsoft Office או Adobe Photoshop, בחירה באפשרות "הדפס" פותחת באופן אוטומטי את תצוגת ההדפסה.
בתוכנת Microsoft Word, לדוגמה, ניתן להציג עמודים מרובים בחלון אחד ולהתקרב או להקטין לצורך בדיקה מדויקת יותר.
תוכנות גרפיות כמו Photoshop כוללות כלים המאפשרים למקם ולכוונן את התמונה על הדף לפני ההדפסה.
גם דפדפני אינטרנט כוללים לרוב תצוגה מקדימה של הדפסה.
לדוגמה, בדפדפן Internet Explorer תכונת תצוגה המקדימה מסייעת למנוע טעויות כמו הדפסת עמודים מיותרים או הדפסת עמוד עם צבע רקע לא רצוי, ובנוסף לכך, ניתן לשלוט בגודל הדף, בשוליים ובכיוון ההדפסה.
גם Firefox ו-Safari כוללים תצוגת הדפסה מובנית, המאפשרת לבדוק את עיצוב הדף לפני ההדפסה עצמה.
תצלומי לוויין (תצ"ל) הם תצלומים של כדור הארץ או של גרמי שמיים אחרים, שנעשו מלוויינים בחלל.
תצלומים אלה משמשים לצרכים אזרחיים ועסקיים (כגון חיזוי מזג אוויר) או לצורכי ריגול.
התצלומים הראשונים מהחלל צולמו במהלך טיסה תת-מסלולית שנערכה ב-24 באוקטובר 1946 על ידי טיל V-2 אשר צילם כל שנייה וחצי במעופו.
בשיא גובהו היה הטיל ברום של 105 ק"מ מעל פני הים (כמעט פי 5 משיא גובה הצילום קודם לכן אשר עמד על 22 ק"מ באמצעות בלון הצילום אפולו II).
תצלומי הלוויין הראשונים של כדור הארץ נעשו ב-14 באוגוסט 1959 באמצעות הלוויין האמריקאי אקספלורר 6 ששוגר לחלל ב-7 באוגוסט 1959. תמונות הלוויין הראשונות של הירח צולמו ב-6 באוקטובר 1959 על ידי הלוויין הסובייטי לונה 3, במטרה לצלם את הצד המרוחק של הירח.
אחד מתצלומי הלוויין המפורסמים ביותר הוא "הגולה הכחולה" (The Blue Marble) שצולם בשנת 1972 על ידי חללית אפולו 17. בשנת 1972 יצאה לדרך גם תוכנית לנדסאט ("Landsat program"), תוכנית ארוכת טווח לאיסוף מידע מצילום לווייני של כדור הארץ.
כל תצלומי הלוויין אשר צולמו על ידי לוויינים המשויכים לסוכנות החלל האמריקאית נאס"א חופשיים לשימוש על ידי ההוצאה לאור של תוצרי החברה (NASA Earth Observatory) ומיועדים לשימוש מדעי עבור חוקרים מכל העולם.
מלבד נאס"א, יש גם למדינות נוספות לווייני צילום וכן לחברות מסחריות אשר מוכרות תצלומים לארגונים ולחברות עסקיות.
יצוין, כי במהלך המאה ה-21, הנגישות לתצלומי לוויין עלתה בקצב מסחרר אשר נובע מכמות הלוויינים בחלל ויכולותיהם אשר כיום זמינים גם לגופים מסחריים שאינם מדינות ומעצמות.
לתצלומי לוויין ישנם שימושים במגוון רחב של תחומים עסקיים וצבאיים, כגון: מטאורולוגיה, אוקיינוגרפיה, דייג, ביולוגיה ומחקר של מגוון ביולוגי, יערנות, גאולוגיה, קרטוגרפיה, תכנון ערים ואזורים, תכנון סביבתי, ריגול, מודיעין צבאי ומודיעין עסקי.
תצלומי לוויין עשויים להתקבל הן בתווך הנראה והן באורכי גל ביתר המרחב הספקטרלי.
כמו כן, ישנה אפשרות לייצר מפות גבהים באמצעות שימוש במכ"ם ייעודי.
תהליך איסוף המידע וניתוחו מתבסס על מערכות חישה מרחוק המותאמות לצורך.
בדומה לתצלומי אוויר המצולמים ממטוסים, גם לתצלומי לוויין פרמטרים הניתנים לשינוי ולהתאמה בהתאם לצורך.
כך למשל ניתן לצלם אתרים ומרחבי עניין בצורה אנכית, או לחלופין, לצלם בזווית אלכסונית יותר.
עם זאת, על תצלומים המבוצעים מלוויינים יש מגבלות רבות הנוגעות לאופן החליפה של הלוויין ביחס לכדור הארץ.
המגבלות הללו משפיעות על שעות הצילום האפשריות ביממה וגם על זוויות הצילום.
תצלום 51 הוא הכינוי שניתן לתצלום של DNA שהיה הגורם המכריע בגילוי המבנה שלו.
התצלום, שנעשה על ידי רוזלינד פרנקלין בסוף 1952, בוצע על ידי קריסטלוגרפיה באמצעות קרני רנטגן.
מוריס וילקינס, עמיתהּ של פרנקלין מקינגס קולג', שהיה מסוכסך עמה, הראה את התצלום בלי ידיעתה, לג'יימס ווטסון שביקר במעבדתם.
ווטסון זכר את התצלום ותוך זמן קצר הצליח, יחד עם שותפו למחקר פרנסיס קריק, לפצח את מבנה מולקולת ה-DNA.
קיימות עדויות לכך שפרנקלין הייתה קרובה גם היא להבנת מבנה הסליל הכפול של ה-DNA, באותה תקופה.
פרנקלין נפטרה מסרטן השחלה בשנת 1958, בהיותה בת 37 בלבד.
מספר שנים לאחר מכן, ב-1962, זכו ווטסון, קריק ווילקינס בפרס נובל לפיזיולוגיה או לרפואה.
תצורת צרעה נקראת על שם המקום בו היא הוגדרה בהרי יהודה ליד קיבוץ צרעה.
היא נחשבת לאחת התצורות הנפוצות בארץ.
השכבה מורכבת בעיקר מאבן גיר וקירטון עם אופקי צור.
תצורת צרעה כוללת את פרט עדלם ואת פרט מרשה:
פרט עדלם, הקדום יותר - גילו אאוקן תחתון - ובנוי מסלע גיר ומסלע קירטוני בצבע לבן צהבהב.
הסלעים מופיעים בנוף בצורת שכבות.
בשכבות בולטים עדשות - מין מבנים אליפסים - של צור.
פרט מרשה נחשף בשטח מערות מרשה.
הרכבו הוא אבן קירטון וחוואר.
לעיתים מופיעים בו אופקי צור.
עוביו המשוער 180 מ' וגילו, מאוחר יותר - אאוקן תיכון.
בעת העתיקה היה לו שימוש רב בתור חומר לבנייה.
הקירטון איכותי והבלוקים הנחצבים ממנו לא מתפוררים, בתנאי שאין בהם אופקי צור.
סלעי התצורה נוצרו בתקופת האאוקן, לפני 44–50 מיליון שנים זאת בזמן הצפה של ארץ-ישראל.
בתקופה זו היה האזור כולו מוצף הצפה ימית נרחבת שהגיע עד מרכז ערב הסעודית ודרום מצרים.
הסלעים העיקריים ששקעו בתקופה זו היו גיר וקירטון, ובהם כמויות משתנות של צור.
תצורת מנוחה היא תצורה הבנויה מקירטון רך בדרך כלל.
לעיתים התצורה מחופה ברובדי צור של תצורת משאש.
התצורה נפוצה ברוב אזורי הארץ.
עוביה הולך ונעשה דק יותר כלפי מרום הקמרים של שדרת ההר לאורך ארץ ישראל, מהשיפולים המזרחיים של הרי יהודה ושומרון ורכסי הנגב וכן בשיפולים המערביים של ההרים בשפלת החוף הגבוהה, מישור הגבעות המהווה את הגבול שבין ההר לשפלה.
התצורה נמנית עם חבורת הר הצופים אשר הורבדה בתקופת סנון מתור קרטיקון ומגיע לתקופת פלאוקן בבסיס תור השלישון.
תיארוך הופעתה הוא בין 90 מיליוני שנים ועד לפני כ-70 מיליוני שנים.
התצורה הורבדה בתקופה שבה עלו פני הים כתוצאה מהתחממות גלובלית.
היכן שהשתרע אגן ימי עמוק, נוצרו תצורות מנוחה ומעליה תצורת משאש, כתוצאה מעליית גובה פני הים ושינוי האקלים.
הביטוי של תצורת מנוחה בשטח הוא ביצירת המדרונות המתונים של הגבעות, במקומות בהן נסחפה תצורת מישש מסלע צור, התפתח נוף גבעות מעוגלות - היוצרות קווי רקיע כיפתיים - עגלגלים.
מדבר יהודה בנוי בחלקו הגדול מגבעות של סלעי קירטון מתצורת מנוחה.
הסלעים הרכים יוצרים נוף מתון שבו מתחתרים ערוצים רחבים.
רוב דרכי האורך במדבר יהודה מוקמו בתחומי תצורה זו.
כאשר פסגת ההר בנויה משכבה קשה ושטוחה של צור מאסיבי הביטוי הנופי יהיה של הר שולחן במקום המבנה הכיפתי.
הרי שולחן נפוצים באזור הנגב הצפוני ובמדבר יהודה.
סלע הצור, העמיד יותר בפני הבליה, מונע את הסחיפה של השכבות הרכות יותר, שיוצרות את מורדותיו התלולים הבנויות מסלע קירטון.
משק המים של תצורת מנוחה אינו טוב, מאחר שאינה סופגת מים.
יחד עם זאת, בשל תכונה זו יכולים להיווצר בה מאגרי מים.
בתחומים בהם נמצאת התצורה לבד, נמצאים בה צמחים מדבריים כמו לענת המדבר, נואית קוצנית, שבר לבן ועוד.
על גבי סלעי קירטון מתפתחת קרקע רנדזינה, שהיא תוצאה של התפוררות הקירטון.
מופיעה גם צמחייה נוספת: צומח של בתות ספר (כמו סירה קוצנית, שלהבית קצרת שיניים ומרווה מלבינה ואפילו מינים ערבתיים האירנו-טורני כמו שיזף מצוי.
באזורי תצורת מנוחה בהם שכבת הקירטון הייתה מכוסה בנארי היו אזורים שבהם הייתה התיישבות קדומה, שכן ניתן היה לחפור בה בורות לאיסוף מים.
הודות לכושר הספיגה הנמוך של התצורה, המים נשמרו בה, ולא חלחלו.
לעיתים, כאשר אותרה התצורה ונמצאו בה שרידי ישוב, ניתן היה להעריך כי היה בה יישוב מתקופת ההתנחלות הישראלית.
לסלע הקירטון מתצורה זו היה גם שימוש בבניה בשל קלות החציבה, אך בשל החסרונות, הימצאות שרידי צור בתוכו וקלות התפוררותו, נמנעו מלהשתמש בו.
תצלום בזק, הנקרא גם סנפשוט , מוגדר כתצלום שנעשה באופן ספונטני ומהיר, בדרך כלל ללא כוונה אומנותית או עיתונאית.
מקור הביטוי באנגלית הוא מונח מעולם הציד - snap shot, באנגלית "ירייה מהירה".
תצלומי בזק נחשבים בדרך כלל חובבנים, ללא מיקוד או חסרי מסגרת וקומפוזיציה.
נושאים טיפוסיים של תצלומי בזק הם אירועים יומיומיים כימי הולדת, מסיבות, שקיעות, ילדים משחקים, תמונות קבוצתיות, חיות מחמד וכדומה.
הרעיון של צילום בזק נחשף לראשונה, באופן רחב, על ידי חברת "קודאק", שייצרה את המצלמה מדגם Brownie בסביבות 1900. "קודאק" עודדה משפחות לצלם רגעים ללא צורך בהפקת תמונות מושלמות, והפרסומת שלה עודדה את הצרכנים "לחגוג רגעים בחיים" ולמצוא "רגעי קודאק".
מסורת זו נמשכת עד היום, בעזרת מצלמות דיגיטליות פשוטות וזולות המכילות מבזק ובקרה אוטומטית של החשיפה, המיקוד ומהירות התריס, ומייצרות תמונות באיכות טובה ובצורה פשוטה.
בישראל מוכר אלכס ליבק כצלם המשתמש בין היתר בטכניקה של תצלומי בזק.
צילומי הרחוב שלו, המתפרסמים מדי שבוע במדור "המאה ה-21" בעיתון "הארץ", הוגדרו על ידיו כצילומים ספונטניים, וללא קומפוזיציה מתוכננת.
תצלום הצנחנים בכותל המערבי הוא תצלום מפורסם מאת הצלם דוד רובינגר מ-7 ביוני 1967, עת כיבוש ושחרור העיר העתיקה והכותל המערבי בידי צה"ל במלחמת ששת הימים.
התצלום מוכר גם בכינוי "הצנחנים הבוכים", אך רובינגר העיר על כך: "למען האמת, איש מהמצולמים אינו בוכה".
בקדמת הצילום נראים שניים מחיילי גדוד 66 של חטיבת הצנחנים 55 – חיים אושרי (מימין), יצחק יפעת (לימים רופא נודע) וחייל שלישי, ציון כרסנטי (מגדוד 66) או אברהם בורשטיין (מגדוד 28) – כאשר הם מביטים בהשתאות על רקע הכותל המערבי שזה עתה נכבש.
יצחק יפעת סיפר, שבועיים לאחר שהתמונה התפרסמה, כי לא היה מודע שרובינגר צילם אותם באותה עת.
בין ציון כרסנטי לבין אברהם בורשטיין התחולל מאבק שהגיע אף לבית משפט משום ששניהם טענו שהם החייל הניצב בצד שמאל.
בשנת 2024 נקבע בהסכמה בין הצדדים (ציון כרסנטי וצאצאיו של אברהם בורשטיין) ששני הצדדים יוכלו להציג עצמם כצנחן השמאלי.
הצנחן הרביעי הנמצא מאחור הוא חיים כהן.
העיתון "ידיעות אחרונות" רכש את אוסף התצלומים של דוד רובינגר, ומתצלום הצנחנים בכותל המערבי החליט דואר ישראל להפיק בול בכמות קטנה שלא היה מיועד למשלוח מכתבים.
גיליון הבול הוענק לשלושת הצנחנים ולשני ילדיו של רובינגר בטקס שהתקיים בכותל המערבי ב-21 במאי 2017. באביב 2017 אותרו בארכיון גבעת התחמושת תמונות נוספות מאותה סדרה, ובהן נראות דמויות נוספות.
אושרי תיאר בראיון שנערך עמו את המעמד:
דוד רובינגר תיאר את נסיבות צילום התמונה:
על התמונה עצמה כתב רובינגר:
רובינגר תיאר: "בהשפעת שיכרון החושים של הניצחון והגאווה הגדולה על צבא הגנה לישראל, גזרתי ברגע של נדיבות את תשליל התמונה והגשתי אותה לדובר צה"ל, בלא להרהר במשמעות מעשי.
הוא לא בזבז זמן והעביר את התשליל ללשכת העיתונות הממשלתית, וזו הדפיסה את התמונה והפיצה אותה לכל דורש במחיר דולר לתמונה."
התצלום פורסם לראשונה בעיתון "הניו יורק טיימס" ב-11 ביוני 1967. בישראל הוא פורסם לראשונה בשער מוסף "הארץ" מ-16 ביוני, וכעבור ארבעה ימים הופיע בשער השבועון "דבר לילדים".
השימוש העיקרי בתמונה היה באלבומי ניצחון, בכתבות ואף בעטיפת רומן שעסקו במלחמת ששת הימים.
בגלל הסנטימנטליות הרבה שמביעה התמונה השתמשו בה למטרות נוספות, למורת רוחו של רובינגר:
חברת "דובק" השתמשה בתמונה לפרסומת לסיגריות מתוצרתה, בצירוף הכיתוב "גברים אמיתיים מעשנים דובק" (אף שהחיילים שבתמונה אינם מעשנים).
ב-2001 עמד התצלום במרכזו של פולמוס בדבר השימוש בו במסגרת תעמולת הבחירות של הבחירות לראשות הממשלה באותה שנה.
בתשדירי הבחירות של אריאל שרון הוצג התצלום.
בעקבות זאת הגישה סיעת "שינוי" עתירה ליושב ראש ועדת הבחירות המרכזית, השופט מישאל חשין, וטענה כי "השימוש בתמונה עשוי ליצור רושם שצה"ל מזוהה עם הימין".
חשין דחה את בקשתם והתיר את המשך השימוש בתצלום ואף קבע כי "התמונה ייחודית וחד-פעמית היא, וזה מכבר הופקעה מרשותו של צה"ל – אם הייתה אי פעם נכס מנכסיו – והפכה לנכס מנכסי האומה כולה".
ב-2002 התנהל קמפיין ארצי נרחב של תמיכה בירושלים המאוחדת במהלכו נתלו מאות שלטי חוצות בהם תמונת הצנחנים שמתחתה הכיתוב ירושלים (ההדגשה במקור).
ב-2006 השתמש פורטל האינטרנט וואלה!
בתמונה כחלק עיקרי מפרסומת עבורו בעיתון TheMarker, ללא קבלת היתר מהצלם.
תחת הכותרת "דף הבית בידינו" הוצגה תמונת הצנחנים כאשר אבנים מושלכות מעל ראשיהם ולא ניתן קרדיט לצלם.
רובינגר תבע את החברה, את משרד הפרסום זרמון–גולדמן ואת "הארץ" (בעליו של TheMarker) בגין הפרת זכויות היוצרים וזכותו המוסרית של הצלם.
בית משפט השלום בתל אביב-יפו קיבל את תביעתו ופסק שעל וואלה!
ומשרד הפרסום לשלם לו פיצויים בסך 40,000 ש"ח.
בשנת 2019 יצא לאור ספר הילדים "אריות על הגבעה", מאת עמנואל בן סבו, המספר את סיפור לחימתם של שלושת הצנחנים שבתצלום.
איור המבוסס על התצלום מופיע על עטיפת הספר.
רובינגר, שכינה את התצלום "הסמל המסחרי שלי", בחר בתצלום זה לעטיפת ספרו Israel Through My Lens: Sixty Years As a Photojournalist ולעטיפת המהדורה העברית, ישראל מבעד לעדשה: 60 שנה כצלם עיתונות (הוצאת כתר, 2008).
את הניצחון הגורף של צה"ל במלחמת ששת הימים ליוו תצלומי ניצחון נוספים, שזכו אף הם לפרסום רב:
משה דיין, יצחק רבין ועוזי נרקיס בשער האריות.
תצלום זה צולם בידי אילן ברונר ב-7 ביוני, כארבע שעות לאחר שצולם תצלום הצנחנים בכותל.
יוסי בן-חנן, אז קצין שריון צעיר, רוחץ במי תעלת סואץ ומניף נשק שלל מסוג AK-47 (קלשניקוב) מעל לראשו.
רוביק רוזנטל, בספרו "האם השכול מת?", טוען כי שתי התמונות הבולטות במלחמה הן "הרוחנית" - הצנחן הבוכה מול הכותל, ו"הצבאית-לאומית" - תצלום החייל המניף תת-מקלע כשהוא טובל במימי תעלת סואץ.
תצורת שורק (Kus - במפות הגאולוגיות) היא תצורה גאולוגית בחבורת יהודה.
היא נחשבת לשכבה שממנה נובעים מעיינות עם שפיעה נמוכה כמו : עין חמד ועין סטף.
התצורה בנויה לסירוגין משכבות של אבני דולומיט ושכבות חוואר, צהבהב האטום למים, מהן נובעות מי המעיינות.
בתקרה של התצורה מצויות אבני צור, בחלקן חלולות, המכונות כדורי אליהו.
העובי המשוער של השכבה הוא 180 מטר.
התצורה נמצאת מעל תצורת גבעת יערים ומתחת לתצורת כסלון.
(ליד בית זית, נמצאו מוטבעים בסלע רצף של עקבות דינוזאורים .
חלק מהטרסות החקלאיות, האופייניות להרי ירושלים, מנצלות את ה"מדרגות" של תצורת שורק.
מדרגות המכילות קרקע פורייה, בעיקר טרה רוסה.
אלו מהווים את השטחים הפוריים של הרי יהודה הודות לשפע המים שבתוכם וטיבה של האדמה.
מחשופים משכבה זו מצויים באזור שער הגיא, אבו גוש, בית זית ושמורת טבע נחל חלילים וגן לאומי עינות תלם מערבית ממבשרת ציון
הגיל המשוער של התצורה הוא קנומן בתקופת הקרטיקון עליון.
על האקוויפר של תצורות הרי יהודה דן חיים גבירצמן בספרו "משאבי מים בישראל" המובא בקישור של רשות המים.
הוא מציין כי האקוויפר-ההר הנובע מתצורת שורק שייך לתת-האקוויפר התחתונה של הרי יהודה.
הוא מציין במאמרו כי "יש הטוענים שתצורת שורק היא אקוויטרד (Aquitard), דהיינו שכבה המוליכה מים באיטיות רבה – שכבה מוליכה למחצה או שכבה דולפת.
מכאן גם נובעת שיפעת מי המעיינות הנמוכה בתצורת שורק.
רק שתי התצורות מתחתיה : גבעת יערים וכפירה מהוות את התת-האקוויפר הנמוך (תצורת כיסלון היא דקה יחסית ולא נכללת).
כץ בנושא פרמטרים כימיים מיקרוביאליים במעיינות בהרי יהודה של המשרד להגנת הסביבה מגיע למסקנות הבאות:
"מבחינת הרכב המלחים המומסים שנבדקו, המים, ברוב נקודות הדגימה, מתאימים לשתייה.
באחד המקורות (חאביס) נמצאו ריכוזים גבוהים יחסית של חומר לא רצוי.
"התוצאות הבקטריאליות מראות כי ב-86% מהדגימות, המים אינם עומדים בקריטריון של מספר חיידקי קוליפורם שנקבעו לגבי מי שתייה או בריכות שחייה.
חיידקי קולי צואתי נמצאו בכ-76% מהדגימות.
בדגימות רבות נמצאו חיידקי פסאודומונס או טפילוקוקים.
חריגה מהממדים של החיידקים האינדיקטוריים (קוליפורם וקולי צואתי) פוסלת את המים לשימוש כמי שתייה.
רוב הבדיקות הראו חריגה ביותר מאינדיקטור אחד.
הממצאים מצביעים על סכנה האורבת לבריאותם של המבקרים במעיינות, השותים את המים או המשתמשים בהם לבישול.
הרחצה או אף הטבילה במים עלולות אף הן להיות מקור לתחלואה, עקב הימצאות חיידקים פתוגניים או מחוללי מחלה אחרים כדוגמת פטריות או נגיפים שלא נבדקו במחקר הנוכחי.
ניתוח הנתונים לפי נקודות הדיגום השונות הראה שככל שנקודת הדיגום הייתה קרובה יותר למקור הנביעה, איכות המים הייתה טובה יותר.
המים באיכות הגבוהה ביותר היו המים שנדגמו במקור עצמו, אך יש לזכור שבמרבית הנביעות לא ניתן היה להגיע למקור עצמו.
איכות המים יורדת ככל שמתרחקים מהמקור לתעלות המובילות ולבריכות האגירה."
תצפיות מדעיות הן קבוצה של שיטות מחקר במדעי הטבע, במדעי החברה ובמדעי הרפואה.
שיטות מחקר אלה מיוחדות בזה שההשפעה שלהן על המערכת הנחקרת היא קטנה, אם היא קיימת בכלל.
זאת בניגוד לניסוי מדעי ולניסוי וטעייה שבהם נעשית התערבות משמעותית ויזומה במערכת הנחקרת.
לניהול תקין של תצפית מדעית יש כללים מוגדרים.
כללים אלה שונים בין שיטות תצפית הנהוגות בסוגיות מחקר ותיקות וסוגיות מחקר חדשות ובין שיטות תצפית הנהוגות בתחומי מדע שונים.
תצפיות משמשות להכרות ראשונית עם סוגיה מחקרית, למציאת השערות על אודותיה שאפשר לבדוק במחקרים מעמיקים, כולל בניסיונות מדעיים, לבדיקת תקפות מסקנות ניסויי מעבדה בטבע ולחקירה מעמיקה של תחום שלא בעזרת ניסוי.
חסרונן של התצפיות על פני הניסויים המדעיים הוא בחוסר יכולתן לברר קשר סיבה מסובב, למעט מקרים יצאי דופן.
תצפית גישוש היא תצפית ראשונית על נושא מחקרי חדש.
תצפית כזו מתעמקת במעט נושאים, אם בכלל וכוללת פרטים רבים.
היא דומה לדיווח עיתונאי באופן בו היא מציגה את ממצאיה.
ממצאי תצפיות אלה אינן נחשבות, על פי רוב, לתגליות חשובות בתחומי מדע שבהם יש שיטות תצפית וניסויי כמותיות.
תמונות שצולמו על ידי רכב חלל או צוללת שהגיעו לסביבה שממנה לא נאספו נתונים מעולם.
תיאור מקרה רפואי – רופא מדווח על אודות מטופל שנמצאה אצלו תופעה רפואית לא מוכרת.
תיאור מקרה רפואי אינו תצפית טהורה משום שלרוב משולב בתיאור מקרה רפואי ניסוי וטעייה להקלת סבלו של המטופל.
ראיון עומק עם אנשים אחדים ששייכים לציבור שהתנהגותו לא מובנת למדענים.
מחקרים רבים של אריסטו, כמו זה שערך על אודות הדבורים.
מחקריו של אריסטו נערכו ביוון העתיקה ונתגלו מחדש בראשית העת החדשה.
הם שימשו מקור השראה חשוב למחקר המדעי המודרני.
שיטת תצפית זו מקובלת מאוד באנתרופולוגיה.
בשיטה זו מתאקלם המדען באוכלוסייה הנחקרת ומנהל יומן בו הוא מדווח על אותה אוכלוסייה מנקודת מבטו של אחד מפרטיה.
שיטה זו מאפשרת הבנה של המנטליות המקומית וגילוי עובדות שהמקומיים אינם מזדרזים לספר לזרים.
מחוץ לתחום אנתרופולוגיה נעשו כמה שימושים מפורסמים בשיטת תצפית זאת.
חוקרים הפסיכיאטריה הוכיחו במחקר מסוג זה שהנורמות המקצועיות והמוסריות שהיו נהוגות בזמנם במוסדות אשפוז פסיכיאטריים היו פסולות לחלוטין.
כל אחד מהחוקרים ניגש ביוזמתו למוסד אשפוז פסיכיאטרי אחר ודיווח שהוא שומע קולות שאומרים לו שהוא אדם חסר ערך.
כל החוקרים אובחנו מיד, בעקבות דיווח על סימפטום בודד זה כבעלי סכיזופרניה והוכנסו לאשפוז פסיכיאטרי סגור.
מיד עם אשפוזם הם טענו שהם הפסיקו לשמוע קולות והתנהגו באופן שאותו מדע הפסיכיאטרייה מגדיר כתקין.
אולם לקח להם חודשים ארוכים להשתחרר מהאשפוז.
במהלך האשפוז הם ניהלו יומנים בהם תיעדו את השיחות שלהם עם הסגל הרפואי ועם המטופלים.
בתחילה הם ניהלו את היומנים בסתר, אולם הם גילו עד מהרה שלאף אחד לא אכפת שהם מנהלים יומנים ושאין להם צורך להסתיר עובדה זו.
אחד החוקרים הצליח להשיג את סיכומי הראיונות שניהל הרופא שלו וגילה שכתוב בהם "החולה התנהג בכתבנות".
לאחר שהחוקרים השתחררו מהאשפוז, הם הצליחו לחזור ולהתאשפז שוב ושוב במוסדות פסיכיאטריים רבים ושונים באותו אופן.
מחקר סטטיסטי מתאמי מחפש קשר בין משתנים שונים.
מחקר כזה חייב להתנהל בעזרת מידע כמותי.
מידע כמותי כזה יכול להיאסף במיוחד עבור המחקר, למשל בסקר, או להילקח מן המוכן, למשל מהלשכה המרכזית לסטטיסטיקה או מעבודת איסוף שנעשתה לצורך מחקר אחר.
במקרה שהמחקר מגלה מתאם סטטיסטי מובהק בין משתנים מסוימים, מסקנת המחקר היא שיש לנהל מחקר נוסף, ממוקד יותר, בקשר בין משתנים אלה.
מתאם סטטיסטי אינו יכול לקבוע קשר סיבה ומסובב.
אם במחקר כזה נמצא, למשל, קשר בן צפייה ממושכת בטלוויזיה לבין אוטיזם, המחקר המתאמי אינו יכול לקבוע אם צפייה בטלוויזיה גורמת לאוטיזם, שאוטיזם גורם לצפייה ממושכת בטלוויזיה, או ששניהם גם יחד נגרמים על ידי משהו שלישי.
לעומת זאת, אם מחקר סטטיסטי מתאמי מגלה חוסר תלות מובהקת בין שני משתנים, הוא יכול לקבוע שאין ביניהם קשר סיבה-מסובב.
מחקרים סטטיסטיים מתאמיים נעשים בתחומים רבים מאוד במדעי הטבע, מדעי החברה ומדעי הרפואה.
ישנם אפילו תחומי מדע בהם שיטת מחקר זו היא שיטת מחקר כמעט בלעדית, כגון ביומטריה אבולוציונית ושיווק.
בוחנת את ההתנהגות בפועל של המשתתפים.
מאפשרת לצפות בהתנהגות בעת התרחשותה (לעומת דיווח על התנהגות).
מאפשרת לבחון את ההתנהגות בהקשר (לעומת דיווח שבו אובד ההקשר).
דורשת מעט שיתוף פעולה מצד המשתתפים (לעומת דיווח מילולי).
מאפשרת לקבל מדד לתקשורת מילולית ולא מילולית (שפת גוף, טון, אינטונציה).
מתאימה לשימוש עם נבדקים שאינם יכולים להתבטא מילולית או שמתקשים בניסוח דבריהם בצורה משמעותית (גיל רך, חינוך מיוחד).
אפשר להשתמש בה לתיקוף דיווחים מילוליים על התנהגות.
כאשר התצפית נעשית באמצעות דיווח, עשויים הנחקרים לא לדווח על התנהגותם באופן מדויק ואובייקטיבי.
נחקר המודע לתצפית בדרך כלל ישנה את התנהגותו.
תצפיות נקודתיות, חטופות, עלולות להניב מידע לא אמין.
אין איסוף נתונים שיטתי על עמדות ודעות המשתתפים
זהו מדגם קטן של התנהגות שלא בהכרח מייצג את כלל ההתנהגות.
נהוג לבצע מספר תצפיות קצרות בשעות שונות (דגימת זמן) כדי לקבל מדגם מייצג יותר.
עדיין, ייתכן כי מוחמצים אירועים המתרחשים לעיתים רחוקות.
איסוף הנתונים חלקי גם במשך התצפית, עקב ריבוי התרחשויות.
בדרך כלל נאספים נתונים איכותיים ולא כמותיים.
דורש רמה גבוהה של הסקתיות.
הפעלת הכלי יקרה (אימון צופים, זמן העברת התצפיות).
עלות הסיכום ועיבוד הנתונים גבוהה (ניתוח איכותי דורש זמן רב).
ניסויים טבעיים - תצפית השוואתית דמוית ניסוי
יחד עם זאת, על ידי תצפיות בענני מימן בשלבים שונים של קריסה וכן תצפית על מסקנות אחרות של השערה זו (לדוגמה, פליטת אור באורך גל מסוים משמשות קיימות), ניתן לאסוף נתונים הדרושים לצורך תמיכה בהשערה.
תצפיות על הופעת הירחים של צדק הדגימו השהיית מה כאשר צדק היה מרוחק יותר מכדור הארץ, ביחס למועד הופעתם כאשר צדק היה קרוב יותר לכדור הארץ.
תצפית בהקשר הצבאי היא התבוננות ומעקב בראייה אחר המתרחש במרחב שטח מוגדר לשם איסוף מודיעין חזותי או הכוונת פעולות צבאיות.
תצפית יכולה להיעשות בראייה ישירה של אדם (תצפיתן או צופה), בסיועו של אמצעי אופטי כלשהו; היא יכולה להיעשות גם על ידי פלטפורמה בלתי מאוישת - כלי רכב או כלי טיס - המשמשת כתווך המעביר את המראות שהוא קולט לאתר מאויש מרוחק ממנו.
החל ממלחמת העולם הראשונה עלתה מאוד חשיבותה של התצפית האווירית, הנערכת באמצעות כלי טיס שונים.
פעילות התצפית הצבאית מתקיימת מאז העת העתיקה, מתוארת עוד בתנ"ך, למשל: .
ממילה זאת נגזר בצה"ל הפועל התנייני לְתַצְפֵּת.
איסוף מידע מודיעיני ברמה הטקטית או האסטרטגית;
הכוונת פעולה צבאית במרחב שעליו נערכת התצפית (במובן של פיקוד ושליטה) ;
טיווח של אש ממקורות שונים אל מטרות במרחב שעליו נערכת התצפית.
בהתאם לכך עורכי התצפית עשויים להיות תצפיתני מודיעין, מפקדים בדרג מסוים המכוונים פעילות צבאית המתרחשת במרחב התצפית, או קציני תצפית קדמיים המכוונים ירי אל מטרות.
תצפית יכולה להיערך במשך זמן קצר - דקות או שעות מעטות, או במשך זמן ממושך - מימים אחדים ועד מספר חדשים, ואף לאורך שנים.
מרחב התצפית, נושא התצפית ומיקומה
המרחבים העשויים להיות נושא לתצפית הם מגוונים.
כך, תצפית עשויה להיעשות על בנין מסוים או על חלק ממנו ; על רחוב במקום יישוב; על מקבץ בניינים (כמו מפעל או בסיס צבאי); על שטח פתוח - החל משטח בן מספר מטרים מרובעים ועד לשטח בעל טופוגרפיה מגוונת, המשתרע על פני מספר קילומטרים מרובעים.
מושאי התצפית האפשריים הם מגוונים אף הם.
בין השאר הם יכולים להיות תנועת אנשים ספציפיים או תנועת אנשים בכלל ; תנועה של כלי רכב מסוגים שונים או כלי רכב בכלל; פעולות לוגיסטיות ופעולות בינוי במחנות ובמפעלים.
בהתאם לאפשרויות שנמנו יכול טווח התצפית להשתנות ממספר מטרים ועד למספר קילומטרים, וכאשר המדובר בתצפית הנעשית באמצעות כלי טיס (כולל לוויינים) - גם עד עשרות ומאות קילומטרים.
מיקום התצפית נגזר מטבע הדברים מן המרחב והפעילות המהווים נושא לתצפית, ממטרות התצפית וכן משיקולים אחרים, הספציפיים לפעולה הננקטת.
נקודת התצפית תיבחר כמעט תמיד מראש, כאשר קיומם של קווי ראייה ישירים ממנה אל היעדים המבוקשים יכול להיבדק ולהיקבע מראש על ידי עריכת ניתוח טופוגרפי של סביבת התצפית (כלומר ניתוח המאתר את העצמים הצפויים לקטוע את קווי הראייה הישירים אל היעדים, והמסייע לבחור את נקודת התצפית בהתאם לכך).
נקודות תצפית עשויות להיות מבוצרות במידה כלשהי - לדוגמה בונקר בטון לתצפית ארטילרית.
חסרונה של נקודת תצפית מבוצרת הוא היותה עמדה קבועה, שמיקומה ידוע בדרך כלל לאויב ושעל כן היא פגיעה יותר לתקיפה מצדו.
לאמצעים טכנולוגיים הייתה מאז ומתמיד חשיבות רבה לקיומן של תצפיות, וחשיבות זו הולכת וגוברת בעידן הטכנולוגיה המתקדמת.
תצפיתן הנמצא בנקודת תצפית קרקעית או על גבי כלי רכב יעשה כמעט תמיד שימוש באמצעי תצפית כלשהו.
מצלמות ומכשירי מכ"ם יכולים להיות מותקנים בעמדות תצפית קרקעיות בלתי מאוישות, ולשדר את המראה הנקלט בהם אל תצפיתן הנמצא באתר אחר, כמו מרכז פיקוד ושליטה.
כאלו הן למשל מצלמות המותקנות על גבי תורן גבוה על מנת שיצפו על פני מרחב גדול, והניתנות לכוונון באמצעות התצפיתן המרוחק.
בלון תצפית - מכלי הטיס הראשונים ששימשו לתצפית אווירית, המשמש כיום בעיקר לתצפית נייחת על פני שטח רחב.
מטוס - החל במטוסים קלים המתאימים לטיווח ארטילרי, עבור במטוסי קרב מהירים וכלה במטוסים שנבנו במיוחד למשימות צילום בשטח אויב, כמו לוקהיד U-2 ו-SR-71.
לרשות תצפיתן המצוי על סיפונו של כלי טיס יכולים לעמוד אמצעים כמו אלו המשמשים את התצפיתן הקרקעי.
כלי טיס מאויש במשימת תצפית אווירית, כגון מטוס צילום או מסוק קרב, עשוי לא לשאת אמצעים לקיום תצפית ישירה על ידי מפעיליו.
במקרה כזה הוא יישא אמצעים - מצלמות סטילס, טלוויזיה, וידאו, הדמיה תרמית - או מכשיר מכ"ם, אשר יופעלו על ידי מפעילי כלי הטיס בהתאם לתוכנית הפעולה, וצילומיהם ייבדקו וייבחנו רק מאוחר יותר, לאחר שישוב כלי הטיס ממשימתו.
מצלמות ומכשירי מכ"ם מותקנים גם בכלי טיס בלתי מאוישים.
אמצעים אלו מאפשרים קיום תצפית אווירית מגבהים שונים.
תצפית זו איננה בהכרח רציפה כתצפית קרקעית, והיא עשויה להיות מורכבת ממספר סבבים נפרדים של תצפית וצילום.
המודיעין המופק מהם מתקבל על ידי השוואה בין הצילומים המתקבלים במסגרת סבבים אלו.
תצפית – סוכנות ידיעות היא סוכנות ידיעות ישראלית המעבירה מידע כתוב ומצולם לכלי תקשורת בישראל ובעולם.
תפוצת הסוכנות מגיעה לאלפי כלי תקשורת ברחבי העולם, כאשר חומרי החדשות של תצפית פורסמו בעבר ביותר מ-16 שפות שונות.
סוכנות הידיעות מתעדת באופן שוטף את המציאות הביטחונית בישראל, ביהודה ושומרון וברצועת עזה, ובנוסף מסקרת מגוון נושאים בהיבטים דמוגרפיים, תרבותיים, פוליטיים, טכנולוגיים וארכאולוגיים.
סוכנות הידיעות TPS היא עמותה רשומה, ומתקיימת מתרומות ודמי מנוי של מנויים בארץ ובעולם.
סוכנות הידיעות TPS (תצפית) הוקמה בשנת 2010 כדי לתעד ולהעביר ידיעות מהשטח בזמן אמת, בכדי ליצור ולהעצים סיקור מקצועי ומבוסס עובדות מהשטח, של המציאות הישראלית.
במהלך שנת 2011 הפעילה תצפית 70 מתנדבים ברחבי יהודה ושומרון, אשר הוקפצו לתעד אירועים שונים, והסוכנות הפיצה את התיעוד הראשוני לכלי תקשורת ישראלים.
במהלך 2012 תצפית החלה להעביר ידיעות מאירועים המתרחשים בכל רחבי הארץ.
בסוף שנת 2012 נפתחה המחלקה הבינלאומית של הסוכנות, ומאז החלה הסוכנות להפיץ ידיעות לכלי תקשורת בינלאומיים.
פעילות סוכנות הידיעות לאורך השנים
בשנת 2013 זכה אמוץ אייל, מנכ"ל תצפית בפרס מוסקוביץ' לציונות, המעודד רעיונות חדשים שמטרתם להתמודד עם אתגרי הציונות בארץ ישראל.
בינואר 2013 חשפה סוכנות תצפית מספר אפליקציות של גוגל המציעות "ציטוטים מעוררי השראה של היטלר".
בעקבות הכתבה אשר פורסמה במספר רב של כלי תקשורת בעולם, הורידה גוגל את האפליקציות מהחנות.
במאי 2013 תיעדה הסוכנות את דגל גרמניה הנאצית כאשר הוא מתנופף בכפר בית אומר שנמצא בסמוך לחברון.
התמונה והדיווח על כך קיבלו הד תקשורתי חזק ברחבי העולם.
ב-2014 הסוכנות כיסתה את אירועי רצח שלושת הנערים ומבצע שובו אחים.
בחודש יולי 2017 ניסתה הסוכנות להתקבל לאיחוד סוכנויות הידיעות של הים התיכון (AMAN), אך נדחתה בטענה שהיא "יושבת בשטח כבוש".
שיתופי פעולה עם סוכנויות ידיעות בעולם
רוב כלי התקשורת בארץ מנויים לסוכנות הידיעות.
לארגון מעל 70 מנויים מחוץ לישראל אשר מפיצים את הידיעות למעל 2,700 כלי תקשורת נוספים.
לארגון ישנם הסכמי שיתוף פעולה עם 8 סוכנויות ידיעות מרחבי העולם.
בחודש מרץ 2021 חתמה סוכנות הידיעות על הסכם שיתוף פעולה עם סוכנות הידיעות הגדולה בספרד, Europa Press, אשר מספקת מידע לכ-2000 כלי תקשורת בספרד ובאמריקה הלטינית.
בחודש אפריל 2021 חתמה סוכנות הידיעות על סיכום שיתוף פעולה עם סוכנות הידיעות של איחוד האמירויות, WAM.
בשנת 2022 נחתמו הסכמי שת"פ עם סוכנות הידיעות הממשלתית של בולגריה, BTA, ועם סוכנות הידיעות המובילה בהודו, ANI Asian News International.
סוכנות הידיעות TPS מונה היום מעל 400 צלמים ברחבי הארץ.
לסוכנות צוות המתעד את הנעשה גם ברצועת עזה.
משרדי הארגון שוכנים ברחוב יפו 206 בירושלים.
לארגון מאגר מידע ויזואלי המתעדכן מדי יום ובו מעל 80,000 תמונות וסרטונים מאירועים ברחבי הארץ.
תצפית העב"ם של הטייס רולנד יוז (1952) היא תצפית העב"ם הראשונה של טייס צבאי בריטי, שלוותה באימות מהקרקע באמצעות רדאר.
תצפית זו שכנעה את שר האווירייה הבריטי דנקן סנדס (לימים שר ההגנה), גרמה לו לקיים אישית תחקיר מקיף, ויצרה ויכוח פנימי חשאי בדרגים גבוהים בממשל הבריטי, בנוגע לאפשרות שהטענות בדבר קיומם של עב"מים, נכונות.
ב-30 ביולי 1952, רולנד יוז (Roland Hughes), טייס בן 23 בחיל האוויר הבריטי (ה-RAF), הטיס מטוס קרב חד מושבי מסוג דה הבילנד ומפייר (de Havilland Vampire FB9) בטיסת אימונים שגרתית מעל מערב גרמניה.
מטוסו היה המטוס התחתון, במבנה של ארבעה מטוסי קרב בריטים, שטסו צמודים זה לזה.
עקב מיקומו בתחתית המבנה, היה זה חלק מתפקידו להביט שוב ושוב כלפי מעלה, לשמירת המרחק מחבריו, בעוד כל שלושת הטייסים האחרים מביטים כלפי מטה ולצדדים בלבד.
כשהיה המבנה מעל העיר אולדנבורג, שבצפון מערב גרמניה, הבחין יוז ב"דיסק מתכתי כסוף וזוהר" כדבריו, בקוטר של כ-100 רגל (כ-30 מטר), טס מעל המבנה הבריטי, מלווה אותו כמה שניות ואז מאיץ את מהירותו ונעלם.
איש מחבריו לא הבחין בדיסק, משום שהם לא הביטו למעלה כאמור.
יוז עצמו לא דיבר ברשת הקשר על מה שראה.
מפעילי מכשירי הרדאר הבריטים, שעקבו מהקרקע אחרי טיסת המבנה, הבחינו אף הם בגוף הזר, הטס בסמוך למבנה.
הם אף הקליטו את הגברת מהירותו, וציינו כי פיתח מהירות הגבוהה מכל מהירות שיכול לפתח מטוס מוכר באותה תקופה, עד כי נעלם מהמסכים.
כשחזרו יוז וחבריו לבסיסם, הם נשאלו על העצם שטס לידם ואז הודה יוז לראשונה, היחיד מבין ארבעת הטייסים, שראה את אותו עצם, בהביטו כלפי מעלה.
תחקיר האירוע נמשך ועלה בסולם הדרגות של חיל האוויר הבריטי, כשיוז מדווח את שראה, עד שהגיע כעבור שישה ימים לכדי דיווח ישיר לשר האווירייה הבריטי דאז, לימים שר ההגנה לורד דנקן סנדס (Duncan Sandys).
סנדס יצא מהתחקיר עם יוז, בצירוף ראיות הרדאר, כשהוא משוכנע באמיתות הסיפור.
כך לפחות הוא אמר למספר פוליטיקאים בריטים רמי דרג, ביניהם המדען הראשי והחשב (Paymaster General) של ממשלת בריטניה דאז, פרדריק לינדמן, לורד צ'רוול (Cherwell), בוויכוח ער שהתפתח ביניהם.
דבריו מצוטטים במסמכים שונים, ששוחררו לאחר שישים שנה מחובת הסודיות.
ככל הנראה הוא אמר כדברים הללו גם לחמיו - אבי אשתו - ראש הממשלה דאז וינסטון צ'רצ'יל.
התצפית באולדנבורג אירעה זמן קצר לאחר תצפית דומה בוושינגטון.
לורד צ'רוול הגיב על התצפית האמריקאית, באומרו בפומבי שמדובר ב"פסיכולוגיה של ההמון".
במסמכים הבריטים מצוטט דנקן סנדס כאומר לו ולפוליטיקאים בריטים אחרים - "אין לי שום ספק שהתופעה שראה יוז דומה לזו שתיארו צופים רבים מאוד בארצות הברית.
יש מספיק ראיות לקיומה של תופעה בלתי מוסברת ובלתי מוכרת.
עד שלא יינתן הסבר מדעי מספק, יהיה זה מאוד בלתי נבון לקבל בלא כל פקפוק את הדעה שניתן לפטור את העניין בתור "צורה קלה של היסטריה".
בשנים 1996–2000 ערך משרד ההגנה הבריטי מחקר מקיף בסוגיית העב"מים.
הדו"ח המסכם את המחקר הזה נחשף ב-2006 על פי חוק חופש המידע הבריטי ומסקנתו הייתה חד משמעית - אין מדובר בחוצנים.
יוז עצמו, אשר מת ב-2009, ידע ככל הנראה מדוע לא כדאי למהר ולדווח על תצפיתו.
מרגע שעשה כן, הוא הפך למוקד לבדיחות וללעג מצד חבריו הטייסים ועל כנף מטוסו אף צוירה בשלב כלשהו צלחת מעופפת.
דבר האירוע כולו, לרבות התייחסות דנקן סנדס אליו, נשמרו בסוד במשך 60 שנה, אולם ב-2012 שוחררו מסמכים ממשלתיים שונים מחובת הסודיות וכך נחשף הסיפור לציבור.
תצורת צ'ינלה היא תצורה גאולוגית של סלעי משקע מהטריאס העליון, (לפני כ-200–235 מיליון שנים) שהורבדה ביבשה: בנהרות, אגמים, ביצות, או כתוצאה מתהליכים אאוליים.
התצורה נחשפת בחמש ממדינות ארצות הברית: בנבדה, בצפון אריזונה, במערב קולורדו, במערב ניו מקסיקו וביוטה, כחלק מהאזורים הפיזיוגרפיים של רמת קולורדו, פרובינציית אגן ורכס ובחלק הדרומי של המישורים הפנימיים בארצות הברית.
גישה שנויה במחלוקת טוענת שתצורת צ'ינלה זהה לחבורת דוקום (Dockum Group) של מזרח קולורדו וניו מקסיקו, מערב טקסס, הפנהנדל של אוקלהומה (Oklahoma panhandle), ודרום מערב קנזס.
בניו מקסיקו ובטקסס מכונה בשם צ'ינלה אחת התצורות בחבורת דוקום.
אגן השקעה אפשרי נפרד של תצורת צ'ינלה מצוי בצפון מערב קולורדו וצפון מזרח יוטה.
החלק הדרומי של תצורת צ'ינלה מגיע לעובי המרבי של קצת יותר מ-520 מטרים.
תצורת צ'ינלה מרובדת בדרך כלל על תצורת מואנקופי תוך יצירת אי התאמה.
אין מיקום מייצג לתצורת צ'ינלה.
היא קרויה על שם עמק צ'ינלה במחוז אפאצ'י באריזונה.
מקור שם העמק בשפת האפאצ'י ופירושו "זורם החוצה", והוא כנראה מתייחס לנקודה שבה המים זורמים מחוץ לקניון דה שאי (Canyon de Chelly).
את השם תצורת צ'ינלה טבע הגאולוג האמריקני הרברט גרגורי (Herbert Ernest Gregory 1952-1869) ב-1917, מבלי שהגדיר את השם רשמית אלא שנתיים אחר כך, ומבלי לציין מיקום מייצג.
גרגורי חילק את התצורה לארבעה פרטים להם אותם כינה (מלמעלה כלפי מטה) A, B, C ו-D.
איש הסקר הגאולוגי של ארצות הברית, הגאולוג והכלכלן ריימונד ק.
Robeck) הרחיב ב-1956 את המידע על הפרטים חסרי השם של גרגורי כשזיהה באזור קמר סן רפאל (San Rafael Swell) - אזור ביוטה שהתרומם כתוצאה מהאורוגנזה הלרמידית – את הפרט התחתון ביותר בתצורה אותו כינה "פרט טמפל מאונטיין" (Temple Mountain member).
ב-1957 בחן מחדש הגאולוג ואיש הסקר הגאולוגי של ארצות הברית ג'ון סטיוארט (John H.
Stewart ; 2013-1928) את הסלע "קונגלומרט שינארמפ" (Shinarump Conglomerate) כפי שהוגדר על ידי הגאולוגים גרוב קרל גילברט (Grove Karl Gilbert, ידוע יותר כ-G.K.
Gilbert; 1918-1843) ואדווין יוג'ין האוול (Edwin Eugene Howell; 1911-1864) ב-1875 וגרגורי ב-1917 ושינה את שמו לפרט שינארמפ (Shinarump member) של תצורת צ'ינלה.
סקירה כללית של הגאולוגיה של התצורה הוכנה ב-1964 על ידי הגאולוגים סטיוארט ופורסט פול (Forrest G.
סיקיץ' (Sikich) בחן מחדש את התצורה ב-1965 וחילק את התצורה לפרטים נוספים.
וילסון (Wilson) וסטיוארט מיפו את גבולות התצורה ב-1967. ב-1972 עודכנו גבולות התצורה והוכנה סקירה כללית על ידי סטיוארט ואחרים (הם פרסמו עדכון עוד באותה שנה).
קלי (Kelley) בחן מחדש את התצורה ב-1972 וחילק את התצורה לפרטים נוספים.
לוקאס (Lucas) והיידן (Hayden) עשו אותו הדבר ב-1989. "פרט רוק פוינט" (Rock Point Member) נקבע על ידי דוביאל (Dubiel) ב-1989. ב-1993 שדרג לוקאס את מעמד התצורה לחבורה, ובכך שדרג גם את מעמדם של רבים מהפרטים שהפכו עקב כך לתצורות.
הוא גם כלל את התצורות של חבורת דוקום (Dockum Group) של מזרח ניו מקסיקו ומערב טקסס לתוך חבורת צ'ינלה.
נומנקלטורה מעודכנת זו שנויה במחלוקת, רבים עדיין מתייחסים לצ'ינלה כאל תצורה ואל חבורת דוקום כאל יחידה נפרדת (למשל הסקר הגאולוגי של ארצות הברית).
הכינוי דוקום נקבע ב-1890, כמעט 30 שנים לפני שגרגורי נתן שם לצ'ינלה.
משום כך אם לוקאס צודק, אזי לפי כללי הנומנקלטורה של הסטרטיגרפיה יש לכנות את "חבורת צ'ינלה" שלו בשם "חבורת דוקום".
סקירות נוספות של צ'ינלה הוכנו על ידי דוביאל ואחרים ב-1992 ועל ידי הינצה (Hintze) ואקסן (Axen) ב-1995.
האורוגנזה הסונומית (Sonoma orogeny) שהתרחשה במעבר בין הפרם לטריאס (לפני כ-250 מיליון שנים) גרמה להתרוממות הרי סונומה (Sonoma Mountains) במרכז נבדה של ימינו וליצירת ים רדוד ממערב להם.
ממזרח להם היה אגן השקעה יבשתי שבו נוצרה תצורת צ'ינלה, הבנויה בעיקר מאבני חול, פצלים ולעיתים אבן גיר ששקעה במים מתוקים.
משקעים אלו הושקעו בנהרות ובמישורי ההצפה הנלווים להם או באגמים, ביצות ודלתאות של נהרות.
קונגלומרט שינארמפ, הפרט התחתון ביותר (בדרך כלל) בתצורת צ'ינלה בנוי מחצץ ואבני חול גסות והושקע בעמקי נהרות קדומים גדולים שחרצו ערוצים בתוך תצורת מואנקופי שמתחתם, תוך יצירת מערכת נהרות שכיוונה צפון מערב המכונה נהר צ'ינלה (Chinle River).
מקורותיו של נהר זה היו ככל הנראה ברכס התרוממות אמרילו-ויצ'יטה (Amarillo-Wichita Uplift) בצפון מערב טקסס.
הנהר זרם בצפון ניו מקסיקו בין התרוממות פדרנל (Pedernal Uplift) בדרום והתרוממות אנקומפגרה (Uncompahgre Uplift) בצפון ולבסוף נשפך לאגן הימי בצפון נבדה.
מערכת נהרות גדולה זו התקיימה ככל הנראה לאורך כל תקופת היווצרות תצורת צ'ינלה.
אף שמרבית המסלע בתצורת צ'ינלה הוא סלעי משקע פלוביאליים (שמקורם בנהר), יש בו גם משקעים געשיים, בעיקר אפר געשי, אבל גם לפילי.
מקור הרכיבים הגעשיים הוא כנראה מדרום מאזור שולי מגיון (Mogollon Rim) וקשת האיים המגמטית בשוליים הצפון מערביים של היבשת האמריקנית.
פעילות געשית זו הייתה אחראית לסיליפקציה של גזעי העצים ב"פרט פטריפייד פורסט" ועקב כך לשימורם הייחודי.
התנאים האקלימיים של האזור הם כתוצאה ממיקומה של אמריקה הצפונית שהייתה אז בסמוך לקו המשווה ושרר בה אקלים טרופי לח.
לקראת סופה של תקופת צ'ינלה הפך האקלים צחיח יותר והתקופות שהאקלים היה יבש יותר ניתנות לזיהוי בפרט פטריפייד פורסט בהשקעה שמקורה בביצות עונתיות.
במקביל הייתה נסיגה הדרגתית כלפי מערב של ים אבסרוקה (Absaroka Sea).
הפרטים בתצורת צ'ינלה ועוביים משתנים מאוד לאורך התצורה.
להלן פירוט של הפרטים מהפרט התחתון ביותר בתצורה כלפי מעלה:
פרט טמפל מאונטיין (Temple Mountain member – הר המקדש) – זוהה על ידי ריימונד ק.
רובק בהר טמפל, חלק מסן רפאל סוול (San Rafael Swell) ביוטה.
עובי השכבה ממילימטרים בודדים ועד 30 מטרים והיא בנויה מאבן טין, אבן בוץ ואבן חול בגוונים של סגול ולבן.
בתוך הפרט גרגירי וחלוקי קוורץ וישפה.
פרט זה נדיר ובדרך כלל הפרט התחתון בתצורה הוא פרט שינארמפ להלן.
פרט שינארמפ (Shinarump Member) או גם קונגלומרט שינארמפ (Shinarump Conglomerate) – בדרך כלל הפרט התחתון ביותר בתצורת צ'ינלה, ועוביו נע בין 15 ל-30 מטרים כשעוביו המקסימלי מגיע ל-100 מטרים בצד המערבי של עמק המונומנטים.
הפאצייס של שינארמפ הוא של השקעה בערוצים של מערכת נהר פְּזָרוֹת.
הפרט הוא סלע קשה עשיר באורניום המורכב מקונגלומרט בעל גרגרים גסים של אבני חול.
צבעו לבן, צהוב או אפור.
אבן החול משתנה אופקית לאבן טין ולעדשות של אבן בוץ המכילות קטעים של צמחייה שהתאבנה לפחם.
פרט מוניטור ביוט (Monitor Butte Member – גבעת מוניטור) משתרע מעל שינארמפ במרבית האזורים, ועוביו בן 22 ל-33 מטרים.
הפאצייס של מוניטור ביוט הוא של השקעה במישורי הצפה ואגמים.
אבני בוץ ואבני בוץ ססגוניים ומשקעים של קרקעית האגם בגוונים של סגול, צהוב ולבן שיוצרים את המדרונות המתונים של הבתרונות של תצורת צ'ינלה.
יחידת סלע זו מכונה יחידה סגולה מנומרת (purple mottled unit, בראשי תיבות PMU).
הבדלי הצבע נובעים מריכוזים שונים של מינרלי ברזל.
בתצורה זו יש שפע של עצמות וקשקשי דגים, ועדשות של פחם, בתוך אבן בוץ שחורה שמעליה אבן גיר, אבן חול ואבן טין.
מעל פרט זה משתרע באזורים המערביים "פרט מוס בק" אבל בדרך כלל מתחלף פרט מוניטור ביוט ב"פרט פטריפייד פורסט"
פרט מוס בק (Moss Back Member) – קרוי על שם רכס מוס בק באגן פרדוקס (Paradox basin) ביוטה.
הפרט משתרע כעדשות ברוחב 80 קילומטרים ובאורך של כ-250 קילומטרים מהגבול בין קולורדו ליוטה ועד מרכז יוטה.
הוא בנוי מאבן חול ממוינת היטב של גרגרים קטנים עד בינוניים בגוונים של צהוב, אפור, כתום וחיוור ובה עדשות של קונגלומרטים.
הפרט יוצר צוקים ועוביו נע בין 18 מטרים בממוצע ועד 45 מטרים.
גם פרט זה נדיר יחסית ובמקומו מופיע בדרך כלל פרט פטריפייד פורסט.
פרט פטריפייד פורסט (Petrified Forest Member – היער המאובן).
המיקום המייצג של פרט זה, כפי שניתן להבין משמו, הוא הפארק הלאומי פטריפייד פורסט.
הפאצייס של פטריפייד פורסט הוא של השקעה במישורי הצפה עם עדשות דקות של השקעה בערוצים והשקעה באגמים.
הוא בנוי משכבות עבות של אבני בוץ אדומות ואבני חול חומות ומכיל כמויות גדולות של עץ מאובן.
שכבת היער השחור (Black Forest Bed), חלק מפרט זה תוארכה לפני 213 מיליון שנים.
את פרט פטריפיד פורסט אפשר לחלק לפרט פטריפייד פורסט התחתון שעוביו נע בין 38 מטרים ל-90 מטרים ולפרט פטריפייד פורסט העליון באריזונה ובניו מקסיקו, שעוביו מגיע ל-240 מטרים.
בין שניהם מפריד פרט נוסף להלן "אבן הגיר סונסלה".
הפאצייס של אבן הגיר סונסלה הוא של מערכת נהר פְּזָרוֹת.
גילה כ-216 מיליון שנים והיא בנויה משלושה חלקים:שכבה של אבן חול חומה יוצרת צוק בעלת שיכוב צולב, שכבות של אבני בוץ בגוונים של כחול, אפור וסגול ואבני חול בגוונים של אפור ולבן, ושכבה של אבן חול לבנה בעלת שיכוב צולב וקונגלומרטים.
שכבה אחרונה זו מכילים גזעי עץ מאובנים.
עובי השכבה בין 10 ל-60 מטרים.
פרט אוול רוק (Owl Rock Member – סלע הינשוף).
הפאצייס של פרט זה הוא מהשקעה בשולי אגם ועד משקעים אגמיים המייצגים מערכת אגמים נרחבת.
פרט זה שולח אצבעות של אבן גיר ורודה וירוקה ואבן טין אדומה עד כתומה לפרט פטריפייד פורסט שמתחתיו.
לאבן הגיר יש צבע מנומר ובה יש מחילות של דגי ריאות ומאובנים של צדפונאים.
עדשות של סלניט (מינרל שהוא סוג של גבס) מפוזרות בתוך פרט זה ומייצגות את המינרלים שנשארו לאחר שהאגמים הקדמוניים התאדו.
גיל הפרט בערך 205 מיליון שנים.
עובי השכבה של פרט זה נע בין 15 ל-90 מטרים.
פרט רוק פוינט (Rock Point Member – נקודת סלע) או פרט צ'רץ' פוינט (Church Point Member – נקודת כנסייה).
חוקרים אחדים חושבים שייתכן ששני פרטים אלו זהים.
כאשר פרט רוק פוינט משויך לעיתים לתצורת אבן חול וינגייט (Wingate sandstone) שמעליו.
שני הפרטים הם יחידות סלע מורכבות המייצגות לחלופין פאצייס של מערכת נהר פְּזָרוֹת, אגמים ומישורי הצפה.
פרט זה בנוי מאבן טין חולית שגרגריה זעירים בגוון חום בהיר וחום אדום חיוור, כשלעיתים יש בה כמויות קטנות של אבן חול דקת גרגיר אדומה ואפורה.
עובי הפרט משכבות דקות ועד שכבות עבות מאוד בעובי של 120 מטרים.
מלבד פרטים אלו המוכרים על ידי הסקר הגאולוגי של ארצות הברית, קיימים בספרות פרטים רבים נוספים, דוגמת:
גילם של הפרטים בתצורת צ'ינלה
גיל תצורת צ'ינלה הוא מתחילת תקופת הטריאס העליון.
על בסיס ממצאי המאובנים בתצורת צ'ינלה נקבע כי גיל התצורה מתחילת הגיל הגאולוגי קרניאן (מ-235 למ"ש ועד 228 למ"ש ועד לרטיאן (208 למ"ש עד 201 למ"ש), בערך מלפני 235 מיליון שנים ועד לפני כ-200 מיליון שנים.
קביעת גיל מוחלט היא נדירה יחסית.
בפרט העליון של התצורה נמדד באמצעות תיארוך רדיומטרי של דעיכת אורניום לעופרת (U/Pb) ל-207 ± 2 מיליוני שנים.
שכבת היער השחור (Black Forest Bed), חלק מ"פרט פטריפייד פורסט העליון" תוארכה באותה שיטה ל-213 ± 1.7 מיליון שנים.
מתאם הגיל מבוסס על פאונאכרונים של חולייתנים יבשתיים על פי השיטה של ספנסר לוקאס (Spencer George Lucas) המבוססת על ההופעה הראשונה והאחרונה של פיטוזאורוסים.
סטרטיגרפיה מפושטת מבוססת על ליטווין.
גיל גאולוגי פאונאכרון פרטים של צ'ינלה נוריאן עליון-רטיאן אפאצ'יאן (Apachean) רוק פוינט/צ'רצ' פוינט נוריאן תחתון עד תיכון רבולוטיאן (Revueltian) אוול רוק
פטריפייד פורסט עליון שלהי קרניאן עליון אדאמניאן (Adamanian) אבן הגיר סונסלה
מוניטור ביוט תחילת קרניאן תחתון אוטיסצ'וקיאן (Otischalkian) שינארמפ
מקומות בהם אפשר לראות תצורת צ'ינלה
מחשופים של תצורת צ'ינלה מצויים ברמת קולורדו, באגן בלק מסה (Black Mesa Basin), בפרובינציית האגן הגדול (Great Basin province), באגן יואינטה (Uinta Basin), ועוד.
ניתן לפגוש את תצורת צ'ינלה בכמה פארקים ומונומנטים לאומיים, כולל הפארק הלאומי קפיטול ריף, הפארק הלאומי קניונלנדס, הפארק הלאומי ציון, הפארק הלאומי פטריפייד פורסט, המונומנט הלאומי גרנד סטיירקייס-אסקלנטה ובאזור הנופש הלאומי קניון גלן.
תצורת צ'ינלה עשירה מאוד במאובנים של חולייתנים.
זו התצורה העתיקה ביותר באמריקה הצפונית המכילה מאובנים של דינוזאורים אמיתיים (לדוגמה, הסוג צלופיזיס כמו בגוסט רנץ' (Ghost Ranch – "חוות הרפאים") בצפון ניו מקסיקו שבה התגלו במחצבה ב-1947 אלפי מאובנים של צלופיזיס), נוסף למספר רב של מיני תרופודים, זאורופודים ובעלי אגן דמוי עוף כמו Krzyzanowskisaurus.
כמו כן מיני אטוזאורים, דו-חיים, דמויי ארכוזאורים וארכוזאורים, דיצינודונטים, דמויי-תנינאים פרימיטיביים ופייטוזאוריים.
כמו כן נמצאו שרידים של כליל גרמיים, דגי ריאות כמו ארגנודוס ודמויי כריש כמו קסנקנתוס וליסודוס וכן סוגי חסרי חוליות מאובנים הכוללים חלזונות, צדפות וצדפונאים.
מבין הצמחים התגלו בתצורת צ'ינלה מעל 70 טקסונים.
בנוסף לאלה התגלו עקבות מאובנים.
בין השאר, טביעות רגליים של דו-חיים גדולים, ארכוזאורים כמו אנצ'יזאורוס, צלופיזיס ו-Rhynchosauroides
ועקבות של מספר פרוזאורופודים ודמויי יונקים.
התגלו גם עקבות חסרי חוליות כמו תולעים טבעתיות, מעשירי רגל, מרבי-רגל וחרקים כמו דבוראים, חיפושיות ואף טרמיטים (שהמאובנים העתיקים יותר שלהם התגלו בצ'ינלה).
Camborygma – מחילה של סרטנאים
Cylindricum – החרק שהשתמש במבנה זה כקן טרם זוהה
Scoyenia – שימש זחלים של חרק
שרידים ביולוגים נוספים מהתקופה הם ממצאי ענבר (הענבר העתיק ביותר שנתגלה באמריקה הצפונית), אבקות ונבגים מאובנים, המעידים על המגוון הביולוגי העצום וכן קופרוליטים (צואה מאובנת).
דינוזאורים של תצורת צ'ינלה דינוזאור/עקבות מופע באתרים הערות תמונות שרידי ועקבות אנצ'יזאורוס מופע סטרטיגרפי בפרט פטריפייד פורסט, אריזונה
מופע סטרטיגרפי ברדונדה, קניון סלואן ופרט אבן חול שיפ פן.
ייתכן גם בפרט רוק פוינט בניו מקסיקו קמפוזאורוס (Camposaurus arizonensis) מופע סטרטיגרפי בפרט מסה רודונדו, אריזונה שנוי במחלוקת.
ייתכן שהוא מין של צלופיזיס שרידים לא מזוהים של צלופיזיסי מופע סטרטיגרפי בפרט פטריפייד פורסט, אריזונה
מופע סטרטיגרפי בפרט בול קניון, ניו מקסיקו מינים האפשריים כוללים: Coelophysis bauri, C.
willistoni צ'ינדזאורוס (Chindesaurus bryansmalli) מופע סטרטיגרפי בפרט פטריפייד פורסט, אריזונה
ייתכן שגם מופע סטרטיגרפי בפרט בול קניון, ניו מקסיקו ייתכן ששייכים למין Saturnalia tupiniquim צלופיזיס מהמין:
longicollisמופע סטרטיגרפי בפרט פטריפייד פורסט, אריזונה ובפרט רוק פוינט, אריזונה גוג'ורזאורוס (Gojirasaurus quayi)מופע סטרטיגרפי בפרט קופר-קניון, ניו מקסיקו שרידים בלתי מזוהים של הררזאורמופע סטרטיגרפי בפרט בול קניון, ניו מקסיקו שרידי תרופוד בלתי מזוהה
עקבות תרופוד בלתי מזוההמופע סטרטיגרפי בפרטים: סנטה-רוזה, פטריפייד פורסט, בלווטר קריק, רוק פוינט טגריטה קריק, ניו מקסיקו
מופעים סטרטיגרפיים בפרטים רדונדה, סלואן קניון ואבן חול שיפ פן
תצלובת הראייה (TA: Chiasma opticum, הכיאזמה האופטית) היא אזור במוח שבו מצטלבים עצבי הראייה היוצאים מרשתית העין.
כחלק ממערכת הראייה, עצב הראייה מעביר את המידע החזותי שנקלט ברשתית של העין אל אזורי העיבוד במוח.
זהו למעשה זוג של עצבים אשר יוצאים משתי העיניים בהתאמה ואשר מורכבים כל אחד מצרורות של אקסונים.
מוצאם של אקסונים אלו הוא בתאי גנגליון ברשתית העין (retinal ganglion cells).
בתצלובת הראייה, חלק גדול מהאקסונים חוצים לצדו הנגדי של הראש.
כתוצאה מכך, לכל המיספרה של המוח מגיע מידע חזותי חלקי משתי העיניים.
חלוקת האקסונים בתצלובת הראייה מתבצעת בהתאם לשדות ראייה: המידע ששתי העיניים קולטות משדה הראייה הימני (כלומר, מה שנמצא מצדה הימני של נקודת המיקוד שלנו ברגע נתון) מגיע להמיספרה השמאלית של המוח; והמידע ששתי העיניים קולטות משדה הראייה השמאלי מגיע להמיספרה הימנית.
שילוב המידע החזותי שמגיע במקביל משתי העיניים הוא אחד הדברים שמאפשרים למוח לייצר תפיסת עומק.
האקסונים בחלק שלאחר תצלובת הראייה מכונים צרור הראייה (Optic tract).
מרבית הסיבים (האקסונים) בצרור הראיה מוליכים מידע חזותי לכיוון גרעין הברך הצדי בתלמוס, וכמות קטנה מתוכם מגיעה אל הקוליקולוס העליון (superior colliculus, אנ') וכן אל אזורים בהיפותלמוס אשר אחראיים על השעון הצירקדי.
לבתצלובת הראיה אין סינפסה, וכי האקסונים הממשיכים הלאה אל צרור הראיה הם אותם האקסונים אשר יצאו מתאי הגנגליון של הרשתית.
תצלובת הראייה ממוקמת בתחתית המוח הגדול, מתחת להיפותלמוס.
על שמה קרוי הגרעין העל-תצלובתי בהיפותלמוס, אשר נמצא ישירות מעליה.
המקרה, אשר זכה באותה העת לסיקור נרחב בתקשורת הבינלאומית והיה למקרה הראשון בו נעשה בתקשורת האמריקנית שימוש במונח "צלחת מעופפת", נחשב למקרה תצפית העב"מים הראשון שזכה לכיסוי נרחב בתקשורת.
מספר דקות לפני 15:00 בצהריים, כאשר ארנולד החליט להפסיק לחפש את המטוס שהתרסק, ולהתחיל לטוס מזרחה לכיוון יאקימה, הוא הבחין בתשעה עצמים מעופפים דמויי דיסק אשר לטענתו טסו במערך מצפון לדרום, במרחק 32 עד 40 קילומטרים ממנו.
להערכתו של ארנולד העצמים המעופפים נעו במהירות 1,700 מייל בשעה (2,735 קמ"ש).
לטענתו של ארנולד העצמים המעופפים טסו בתחילה לעבר הר ריינייר, ולאחר מכן המשיכו לנוע דרומה בקצב מהיר מאוד לכיוון הר אדמס, עד שנעלמו באופק.
מקרה התצפית של ארנולד אומת בחלקו על ידי אנשים שונים במדינת וושינגטון, שטענו שצפו באותו היום בעצמים מעופפים בשמי מדינת וושינגטון.
אחת מהעדויות האמינות ביותר שחיזקו את טענותיו של ארנולד הייתה דיווח של צוות טיסה של יונייטד איירליינס, אשר דיווחו כי ראו תשעה אובייקטים דמויי דיסק בשמי איידהו עשרה ימים בלבד לאחר התצפית של ארנולד.
המקרה נבדק על ידי חיל האוויר האמריקני, אשר קבע באופן רשמי כי ארנולד טעה באבחנתו וכי לא היו מטוסים שטסו באזור הר ריינייר בזמן בו אירעה לכאורה התצפית של ארנולד.
בשנת 1952 תיאר קנת' ארנולד את המקרה בספרו "The Coming of the Saucers".
תצורות הקרקע משתנות בהתאם לגובהם, שיקועם, שיפועם, כיוונם, כמות השכבות בהם והחומרים מהם הם מורכבים.
המונח אינו מתייחס לתצורות מעשה ידי אדם כמו תעלות או נמלים וגם לא לתכונות גאוגרפיות, כמו יערות או מדבריות.
המונח מתאר רק את פני השטח והוא יכול לתאר באופן דומה כוכבי לכת אחרים.
המדע העוסק בחקר תצורות הנוף נקרא טופוגרפיה.
תצפית הייתה תוכנית אולפן ששודרה בערוץ 1 בין השנים 1982 ו-1993. התכנית עסקה בתחומי מדע פופולרי, טכנולוגיה ורפואה, ושודרה אחת לשבועיים בשעות הערב בימי רביעי לפני התכנית מבט לחדשות.